Кюн ахшы болсун, сабийле! Бизни бюгюннгю дерсибизде сёз къуру малкъар халкъда угъай, битеу да тюрк халкъланы барысында да жюрюген, «Сюйюнчюлюк бериу» адетни юсюнден барлыкъды. Ол адет не бла байламлы болгъанын а, бу тексни окъусагъыз ангыларыкъсыз.

 «Сюйюнчю» деген текстни орус тилге кёчюрюгюз, анда тюбеген къыйын сёзлени сёзлюклеге жазыгъыз, кёлден билигиз.

Текстни ахырында соруулагъа жууап этигиз.

Ишигизни суратха алып, манга 28.11.2020 дери WhatsApp -да ийигиз.

сюйюнчю (сюйюнчюлюк)-подарок за радостную весть

барында да тюбеген-встречающийся у всех

бирге ушатадыла-делают похожими

эллилеримден-у односельчан

абаданыракъ-постарше

аз жибермегендиле-не раз отправляли

кёп къайтханма-много раз возвращался

ахшы хапарла жюрютюучюле-добрые вестники

 Сюйюнчю

 Хар халкъны да барды иги адетлери. Аланы кёбюсюнде неда барында да тюбеген адетле боладыла. Ол адетле аланы бирге ушатадыла. Юлгюге «Сюйюнчю алыу» адетни келтирирге боллукъду. Бу адет битеу тюрк халкълада барды. Келип неда телефон бла сёлешип, биреуге къууанчлы хапар билдирсенг, ол санга сюйюнчю бермей къоймайды. Иги хапар билдирип, мен эллилеримден саугъала да алгъанма. Ала мени сабий заманымда болгъан ишледиле. Таматала сюйюнчю айтыргъа сабийлени чапдырадыла, нек десенг аланы къууандырыргъа сюедиле.

 Абаданыракъ болгъанымда, сюйюнчю айтыргъа мени узакъ эллеге окъуна аз жибермегендиле. Ол элледен мен юйюбюзге, къой, къозу алып, жангы кёлек, чурукъ, костюм кийип, кёп къайтханма. Сиз да аллай ахшы хапарла жюрютюучюле, саугъала алыучула болугъуз.